kardosdrur/scandi-wiki huggingface dataset:
Bubblegum dance

Bubblegum dance (nogle gange tyggegummidance eller tyggegummimusik) er en undergenre af eurodancemusik. Genren er karakteriseret ved søde tekste og glade lyde. Bubblegum dance er normalt mere poppet end andre eurodancegenre. Teksterne og stilen er ofte muntre og ikke beregnet til at blive taget alvorligt. Bubblegum dance minder om bubblegum pop idet begge ofte omhandler morsomme og barnlige emner.

Navnet "bubblegum dance" oprinder givetvis fra ligheden med 1950'ernes popmusik, særligt hvor kvindelige artister optrådte på fotografier med lyserøde ballontyggegummi og brede, farverige nederdele. Nogle efterfølgende popgenrer har også været fjollede muntre, som eksempelvis 1980'ernes pop. Omkvædet på bubblegum dance-numre bliver ofte sunget af kvinder i et højt toneleje. Mænd synger ofte rap-vokal der synges i dybere tonelejer. Bubblegum dance kan beskrives som munter, underholdende, fjollet og barnlig, hvilket kan antyde at det er rettet mod børn. Dette er dog ikke altid rigtigt, da mange kunstnere indenfor genren bruger seksuelle eller seksuelt antydende tekster, der er rettet mod et voksent publikum.

Mange bubblegum dance-kunstere og grupper har været rigt repræsenteret i serien af Dancemania-albums.

Historie 
Bubblegum dance stammer fra Skandinavien og særligt Danmark har en stor andel af bubblegum dance-grupper. I slutningen af 1990'erne og starten af 2000'erne bugnede markedet for bubblegum dance og der blev produceret meget musik indenfor genren. Det kan ses som en overgangsperiode mellem hårdere musikgenrer, der var populære i 1980'erne og 1990'erne og den glade teen pop der var populær i de tidlige 2000'ere.

Bubblegum dance musik har en stor fanbase i Japan, muligvis på grund af de populære dansespil Dance Dance Revolution (DDR), In The Groove (ITG) og Dancemania. Mange kunstnere som SMiLE.dk, Bambee, Ni-Ni Miss Papaya har opnået anerkendelse og berømmelse via disse spil. Derudover har anime en stor fanbase for bubblegum dance, og mange fans bruger netop denne genre til deres hjemmelavede anime music videoer.

Tekst og stil 
Traditionelt er bubblegum dance blevet beskrevet som munter, underholdende, fjollet og barnlig, hvorfor mange har konkluderet at det var rette mod børn. Mange kunstnere inkluderer dog seksuelle tekster eller referencer i deres sange. Mens nogle er meget indlysende, er andre mere subtile og bliver ofte overset.

Undergenrer 
Der er mange undergenrer, der hjælper med at specificere og kategorisere en særlig lyd eller stil. Disse blev inddelt på hjemmesiden "Bubblegum Dancer", og inkluderer traditionel bubblegum, contemporary bubblegum, bubblegum dance speed, bubblegum macho, bubbledeath, bubblegum satire, technobilly bubblegum og organic bubblegum.

Kunstnere

Referencer

Eksterne henvisninger 
 The Eurodance Encyclopedia
 Bubblegum Dancer

Musikgenrer
Musik fra Danmark
Gianluigi Donnarumma

Gianluigi Donnarumma (født 25. februar 1999 i Castellammare di Stabia i Italien) er en italiensk fodboldspiller, der spiller som målmand for PSG i den franske Ligue 1.

Karriere

A.C. Milan 
Donnarumma blev forfremmet til A.C. Milans førstehold af den nye manager Siniša Mihajlović som tredjevalg på målmandsposten. Han var en del af holdet på træningsturen til Kina i juli 2015, hvor A.C. Milan spillede imod Inter og Real Madrid i International Champions Cup 2015.

Donnarumma var første gang en del af holdet, da han sad på bænken i alle 90 minutter i 1-0-sejren over Inter på mål af Mexès. Fem dage senere fik han sin debut for A.C. Milan, da han erstattede Diego López i det 72. minut i kampen mod Real Madrid. Donnarumma holdt målet rent resten af kampen, men var en af to spillere for A.C. Milan til at misse i straffesparkskonkurrencen i 10-9-nederlaget.

Den 25. oktober 2015 fik Donnarumma sin debut i en officiel turnering, da han startede inde og spillede alle 90 minutter i 2-1-sejren over Sassuolo. Han spillede i stedet for Diego López efter tre kampe uden sejr, hvilket gjorde ham til den yngste målmand nogensinde, der startede inde i Serie A. Donnarumma holdt for første gang målet rent tre dage senere i 1-0-sejren over Chievo Verona. Han startede for tredje gang i træk fire dage senere i 3-1-sejren ude over Lazio.

PSG 
Den 14 juli 2021, offentliggjorde Paris Saint-Germain at man havde hentet Donnarumma på en kontrakt, der løber indtil sommeren 2026.

Referencer

Eksterne henvisninger 

 
 Gianluigi Donnarumma på acmilan.com
 Gianluigi Donnarumma på football-italia.net

Fodboldspillere fra Italien
Fodboldspillere fra AC Milan
Deltagere ved det europæiske mesterskab i fodbold 2020
José Mauri

José Agustín Mauri (født 16. maj 1996 i Realicó) er en italiensk fodboldspiller.

Eksterne henvisninger 
 

Fodboldspillere fra Italien
Fodboldspillere fra Parma FC
Fodboldspillere fra AC Milan
Rockin' My Life

Rockin' My Life er det femte studiealbum fra den danske sanger og sangskriver Erann David Drori, der udkom den 30. oktober 2015 på AEM Records og Sony Music. Det er Droris første engelsksprogede album siden Erann (2006), og hans første studiealbum siden Byen kalder (2009).

Spor

Kilder 

Album fra 2015
Erann DD-album
Hertugdømmet Sachsen-Meiningen

Sachsen-Meiningen var et hertugdømme og en forbundsstat i det Tyske Kejserrige beliggende i den nuværende tyske delstat Thüringen. Sachsen-Meiningen opstod i 1680 ved en arvedeling af Hertugdømmet Sachsen-Gotha og eksisterede frem til ophøret af monarkierne i Tyskland i 1918.

Etableret i 1680
Ophørt i 1918
Thüringens historie
Tidligere tyske stater
Stater under Det tysk-romerske Rige
Medlemsstater af Rhinforbundet
Stater i Det Tyske Forbund
Stater i Det Nordtyske Forbund
Stater i Det Tyske Kejserrige
Ernestinske hertugdømmer
Yasir Shah

Yasir Shah (urdu: یاسر شاہ) er en er en international cricketspiller fra Pakistan og er en del af Pakistans cricketlandshold. Han er en leg-spin bowler, som har fået en bedre start på sin Test karriere end nogen anden spin bowler. Shane Warne, som af mange opfattes som den bedste leg-spin bowler i crickets historie, har konstateret, at Yasir Shah er den bedste leg-spin bowler i verden lige nu.

Klubkarriere 
Yasir Shah har spillet for en række hold i Pakistans first-class, List A og twenty20 cricket, inklusiv Khyber-Pakhtunkhwa Province, Pakistan A, Abbottabad Rhinos og Sui Northern Gas Pipelines Limited.

Landsholdskarriere

Twenty20 International karriere 
Yasir fik sin T20I debut mod Zimbabwe i Harare. Han kastede 3 overs for 31 runs og tog tre greb. I sin næste kamp kastede han 1 over for 8 runs og tog et greb. Han fik ingen gærder i de to kampe og har ikke spillet en T20I for Pakistan siden d. 18. september 2011.

Internationale rekorder

Milepæle

Test cricket 
 Hurtigste Pakistaner til at få 50 gærder i karrieren (9 kampe).
 Bedste kasteresultater af en udenlandsk spiller i Sri Lanka.
 Flest gærder af en leg-spinner efter de første 10 kampe.

Internationale 5-wicket hauls

Test 5-wicket hauls

Test 10-wicket hauls

ODI 5-wicket hauls

Internationale belønninger

Test cricket

Man of the Match

Man of the Series

One Day International Cricket

Man of the Match

Kilder

Eksterne henvisninger 

Cricketspillere fra Pakistan
Jules Germain François Maisonneuve

Jules Germain François (eller Jacques Gilles Thomas) Maisonneuve (født 10. november 1809 i Nantes, død 9. april 1897 i Paris) var en fransk kirurg.

Kilder 

 

Kirurger
Læger fra Frankrig
Franskmænd i 1800-tallet
Personer fra Nantes
Tomandshånd

Tomandshånd er et studiealbum af de to danske sangere og sangskrivere Poul Krebs og Michael Falch under navnet KrebsFalch. Albummet udkom den 13. november 2015 på Universal Music. Krebs og Falch har kendt hinanden siden 1980'erne og samarbejdede første gang i 1995 (sammen med Steffen Brandt på turnéen De tre tenorer). Ifølge Poul Krebs opstod venskabet på baggrund af deres musik: "Jeg holdt meget af den musik, Michael havde lavet, og han kunne godt lide min. Så på den måde var det sangene, der bragte os sammen". Siden har de gæstet hinandens koncerter, og været på fælles akustiske turnéer som duo. Om albummet har Poul Krebs udtalt: "Gennem de sidste 10 år har vi løbende talt om hvornår vi skulle lave noget sammen, sådan rigtigt, både på scenen og i studiet (...) Vi har jo efterhånden lært, at man ikke skal gemme noget til en bedre lejlighed, hvis den lejlighed er nu, og det endelig kan lade sig gøre".

Tomandshånd var det 11. bedst sælgende album i Danmark i 2015. I januar 2016 modtog albummet platin for 20.000 solgte eksemplarer.

Spor

Hitliste

Ugentlige hitlister

Årslister

Kilder

Album fra 2015
Poul Krebs-album
Wardruna

Wardruna er et musikalsk projekt baseret på nordisk hedenskab og den ældre futharks runer. Projektet blev etableret af Einar "Kvitrafn" Selvik i 2003, sammen med Gaahl og Lindy Fay Hella. Stilen er folkemusik og ambient.

Gruppen har udgivet to plader, der hver især tematiserer otte af runerne i den ældre futhark . Den anden plade skal afslutte gennemgangen af runerne.  Den tredje plade har arbejdstitlen Runaljod - Ragnarok.

Musikken spilles på instrumenter som hardangerfele, lur, kravik lyre, tegelharpe, benfløjter mm. Dele af musikken optages i naturen eller på steder der har betydning for den specifikke rune. 

Flere af Wardrunas numre er blevet brugt i de tre første sæsoner af den irsk/canadiske tv-serie Vikings.

Medlemmer
Einar "Kvitrafn" Selvik: Vokal, diverse instrumenter, komponist
Lindy Fay Hella: Vokal, guitar
Gaahl: Vokal

Diskografi
Runaljod - Gap Var Ginnunga (2009)
Runaljod - Yggdrasil (2013)
Runaljod - Ragnarok (2016)
Skald (album) (2018)

Referencer

Eksterne henvisninger 
http://www.roadrunnerrecords.com/blabbermouth.net/news.aspx?mode=Article&newsitemID=137824
http://www.faceculture.com/artist.php?id=665 
http://www.roadrunnerrecords.com/blabbermouth.net/news.aspx?mode=Article&newsitemID=130519
http://www.wardruna.com/

Folkemusikgrupper fra Norge
Musikgrupper fra 2003
Pygmæspidsmus

Pygmæspidsmus (Suncus etruscus) er en insektæder, der tilhører spidsmusefamilien. Den vejer gennemsnitligt 1,8 gram og er dermed det mindste pattedyr vægtmæssigt. Den har en kropslængde på omkring 4 cm uden halen. Den er karakteriseret ved meget hurtige bevægelser og højt stofskifte, der fordrer, at den æder hvad der svarer til 1,5-2 gange sin egen vægt dagligt. Den lever af små hvirveldyr og hvirvelløse dyr, især insekter, og den kan jage dyr op til dens egen størrelse.

Pygmæspidsmusen foretrækker et varmt og fugtigt klima og er udbredt i bæltet mellem 10° og 30° N bredde fra Europa og Nordafrika til Malaysia. Den er generelt ikke truet, men er i nogle af de områder, hvor den findes, ved at være sjælden.

Spidsmus
Godt nyt

Godt nyt er det tyvende album af den danske sanger og sangskriver Johnny Madsen, der udkom den 25. september 2015 på REO Records og Universal Music. Albummet følger op på Le New York fra 2011, der var en relativ kommerciel skuffelse. Godt nyt debuterede på førstepladsen af hitlisten med en salgs-score på 2597. I november 2015 modtog albummet guld for 10.000 solgte eksemplarer.

Spor

Hitlister

Ugentlige hitlister

Årslister

Certificeringer

Kilder

Eksterne henvisninger 
 

Album fra 2015
Johnny Madsen-album
Kenneth Møller Kristensen

Kenneth Møller Kristensen (født 9. maj 1969) er forfatter til flere bøger om cykelsport

Kenneth Møller Kristensen har desuden i en årrække fungeret som pressechef for Post Danmark Rundt, og har i mange år været tilknyttet Danmarks Cykle Union som kommunikationskonsulent og redaktør af web og magasinet. Han var pressechef for det store landevejs-VM i Danmark i 2011 og bane-VM i Ballerup Super Arena året før. Desuden har han fungeret som ekspertkommentator på TV3 Sport og opfyldt mange andre funktioner i cykelsporten.

Fra 2016 var han desuden pressechef for seksdagesløbet i Ballerup og DBCs stævner i Ballerup Super Arena Heriblandt de succesfulde Nytårsstævne, der hvert år tiltrækker fuldt hus.

Han har i 2015 udgivet bøgerne De Danske Cykelhelte-Fra Ole Ritter til Lasse Norman og Historien om Post Danmark-De 25 første udgaver. Sidstnævnte sammen med Jesper Worre. 

I 2018 udgav han bogen 6-dagesløb, i 2019 bogen Gert Frank-Helten fra Forum og i 2020 bøgerne De Danske Tour de France Helte og 50 Utrolige historier fra cykelsporten.

Desuden ejer og administrerer Kenneth Møller Kristensen en række sportswebsitets, heriblandt cykelsitet www.cyclingworld.dk.

Kilder 

Faglitterære forfattere fra Danmark
Cykelsport i Danmark
Ruhwinkel

Ruhwinkel er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Ruhwinkel er beliggende omkring 20 km øst for Neumünster, cirka 20 km fra Plön, omkring 20 km fra Bad Segeberg og omkring 30 km fra Kiel.

Motorvejen A21 fra Kiel til Bad Segeberg går gennem kommunen.

I Ruhwinkeler ligger Fuhlensee, og søen og dens omgivelser har siden 1983 været Naturschutzgebiet. Ruhwinkel ligger i området med  „Wankendorfer Seengebiet“ og „Bornhöveder Seenkette“ og grænser mod øst til Bornhöveder See, Schmalensee og Belauer See og mod nord til Schierensee.

I kommunen ligger ud over Ruhwinkel, landsbyerne og bebyggelserne Altekoppel, Seeraden, Tanneneck, Vier Vorhof, Bockhorn, Beekskate, Drögenkuhlen, Eichholz og Schönböken.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Restaurantkæde

En restaurantkæde er en forretningskæde med flere relaterede restauranter på forskellige lokationer. Den kan være ejet af samme virksomhed, den kan bestå af samarbejdede virksomheder, eller den kan være relateret gennem franchiseaftaler.

Fastfoodkæder 
Fastfoodkæder er den hyppigst forekommende type af restaurantkæde. I 1896 åbnede Samuel Isaacs fra Whitechapel, London den første fish and chips-restaurant i London og grundet populariteten udvidede han den hurtigt til en restaurantkæde.

Referencer
In a Tidal Wave of Mystery

In a Tidal Wave of Mystery (I en Flodbølge af Mystik på dansk) er det første og eneste album af det amerikanske indiepopband Capital Cities. Albummet blev udgivet den 4. juni 2013, under pladeselskabet Capitol Records.

Publikation
Albummets omslag blev designet af den brasilianske kunstner João Lauro Fonte.

Numre
 "Safe and Sound"  (3:13)
 "Patience Gets Us Nowhere Fast" (3:08)
 "Kangaroo Court" (3:43)
 "I Sold My Bed, But Not My Stereo" (3:55)
 "Center Stage" (4:02)
 "Farrah Fawcett Hair" (3:50)
 "Chartreuse" (3:39)
 "Origami" (3:45)
 "Lazy Lies" (2:57)
 "Tell Me How to Live" (3:24)
 "Chasing You" (3:50)
 "Love Away" (3:43)
Der er også en coverversion til "Nothing Compares 2 U" af Prince i albummet.

Capital Cities-album
Album fra USA
Ebrahim Hemmatnia

Ebrahim Hemmatnia (født 25. juni 1976) er en persisk - hollandsk eventyrer og den første person i verden, der krydsede et ocean på cykel. 
Han cyklede over Atlanterhavet på 68 dage med en amfibiecykel (også kaldet boatbike), et menneskedrevet køretøj som er i stand til at fungere på både land og vand. 
Han besøgte flere store byer som Dakar, Natal, João Pessoa, Recife, Aracaju, Salvador, Vitória, Rio de Janeiro og Sao Paulo.

Eksterne kilder/henvisninger 

 De wereld rond in een bootfiets 
 Nederlandse oceaanfietser verovert Brazilië 
 Round the world adventure by pedal power 
 Dutch ‘boat-biker’ takes on the world 
 Iranian Adventurer Suspends Round the World Trip in São Paulo After Federal Revenue Office Fine 

Eventyrere
Adel Taarabt

Adel Taarabt (født 24. maj 1989) er en marokkansk professionel fodboldspiller, der spiller for den portugisiske fodboldklub Benfica og for det marokkanske fodboldlandshold som offensiv midtbanespiller og kant.

Referencer

Eksterne henvisninger 

 

Fodboldspillere fra RC Lens
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Fodboldspillere fra Fulham F.C.
Fodboldspillere fra AC Milan
Fodboldspillere fra S.L. Benfica
Drenderup Skov

Drenderup Skov er en offentlig skov, ejet af Naturstyrelsen, ved Drenderup (udenfor Ødis) i Kolding Kommune på ca. 46 hektar (el. 110 hektar?).
Drenderup Skov er en 400 år gammel statsskov der er omkranset af et jorddige. Skoven hørte oprindeligt under hovedgården Drenderupgård, men blev solgt til Kronen i 1584 godsejer Christoffer Johansen Lindenov (1520 -1585)- og har siden tilhørt staten.

Rekreativ
Skoven indeholder en række afmærkede vandrestier og ridestier

Andet
Drenderup Skov er en løvskov på frugtbar moræne med, eg, bøg, ask og ær. Herunder en del ergamle egebevoksninger. Der er enkelte mindre afdelinger
med nåletræ.
Skoven er gennemskåret af maser af dybe grøfter, da skoven ligger på fugtigt terræn.
Der er funder og udgravet flere jernalder grave i skoven, bl.a. Rævebakken i skovens nordøstlig del. 
a

Naturskolen
Skoven tidligere skovløberbolig, Drenderuphus, har siden 2007 været en Naturskole under Kolding Kommunes skoleforvaltning

Referencer

Skove i Kolding Kommune
Lokaliteter i Kolding Kommune
Liisberg

Der findes flere slægter Liisberg, der stammer fra landsbyen Lisbjerg nord for Aarhus. Den ældste og største slægt nedstammer fra drejermester Laurs Nielsen Liisberg (1724-1809), søn af husmand i Lisbjerg Niels Laursen (død 1744). Dennes søn, Niels Liisberg (1755-1814), var sognepræst i Holme og Tranbjerg Sogn. En anden søn, drejermester Johannes Liisberg (1757-1844), var far til drejermester og legetøjsfabrikant Jens Liisberg (1789-1855), hvis datter, Petrea Liisberg (1819-1883), giftede sig med fotograf J.E. Bøgh.

En tredje af stamfarens sønner, drejermester Henrik Carl Liisberg (1750-1784), var far til murermester og bygherre Laurits Liisberg (1779-1819), som giftede sig med Anne Pedersdatter Bering (1772-1845). Deres søn, Peder Bering Liisberg (1808-1858), var major i den hollandske hær, en anden søn, købmand Henrik Carl Liisberg (1810-1863), var far til museumsinpektør H.C. Bering Liisberg (1854-1929), mens en tredje søn, købmand og rådmand Hans Liisberg (1815-1883), var far til oberstløjtnant Laurits Bering Liisberg (1861-1914) og Eleonora Liisberg (1866-1961), som giftede sig med grosserer Louis Hammerich. Blandt rådmand Liisbergs øvrige børn taltes endvidere instrumentmager Hans Julius Liisberg (1860-1915), som var far til forstander Hugo Liisberg (1885-1949). Denne sidstes søn, inspektør Per Vitus Liisberg (1913-1991) var desuden far til teaterchef Henrik Bering Liisberg (1940-2021). 

En anden slægt nedstammer fra smedemester Frants Nielsen Liisberg (1783-1855), søn af bødker i Lisbjerg Niels Gotfredsen (1783-1855). Dennes søn, dyrlæge Peter Møller Liisberg (1820-1890), var far til læge Peter Johannes Liisberg (1855-1893), sognpræst i Aars Andreas Liisberg og regimentsdyrlæge og major i den græske hær Frants Liisberg (1858-1899). En anden af stamfarens sønner, bagermester Søren Liisberg (1824-1899), var far til Ellen Liisberg (1877-1948), som giftede sig med sagfører Valdemar Hauerslev (1874-1932), og hvis søn Knud Hauerslev (1905-2000) var tandlæge og svampeforsker, mens en tredje søn, guldsmedemester Rasmus Liisberg (1827-1875), var far til Mette Liisberg (1856-1937), som giftede sig med økonomiinspektør ved Det Kongelige Teater Lauritz Jacobsen (1854-1931), samt smedemester Carl Liisberg (1862-1909), hvis søn, grosserer Aage Liisberg (1890-1974), giftede sig med koncertsangerinde Yrsa Liisberg (1890-1938), og hvis søn, Frants Liisberg (1921-1991), var administrerende direktør for LM Ericsson A/S i Danmark. 

En tredje og mindre slægt nedstammer fra avismand i Aarhus Anders Jensen Liisberg og tæller bl.a. porcelænsmaler C.F. Liisberg (1860-1909) og hans søn af billedhugger Hugo Liisberg (1896-1958).

Referencer

Kilder 
 J. Vahl: Slægtebog over afkommet af Christjern Nielsen, borgmester i Varde o. 1500, 1893 19f. 
 Ove Bøgh: Laurs Liisbergs slægt i Århus stifts årbøger, 1963 79-122.

 
Slægter fra Danmark
João Cancelo

João Pedro Cavaco Cancelo (født 27. maj 1994 i Barreiro, Portugal) er en portugisisk fodboldspiller, der spiller som højre back for La Liga-klubben Barcelona hvoraf han er udlejet fra Premier League-klubben Manchester City og for Portugals landshold.

Karriere

Valencia CF 
Den 20. august 2014 skrev Cancelo under på en etårig lejeaftale med Valencia CF. Han debuterede for Valancia CF den 25. september 2014 i en 3-0-hjemmesejr over Córdoba.

Cancelo skrev under på en permanent aftale den 25. juli 2015, således aftalen løber frem til 30. juni 2021. Transfersummen er rygtet til at være på €15 millioner.

Referencer

Eksterne henvisninger 

Fodboldspillere fra Portugal
Fodboldspillere fra S.L. Benfica
Fodboldspillere fra Valencia CF
Deltagere ved verdensmesterskabet i fodbold 2022
João Sousa

João Sousa (født 30. marts 1989 i Guimarães) er en portugisisk professionel tennisspiller, bosiddende i byen Barcelona (Spanien).

ATP-titler 
 2013 – Kuala Lumpur (Julien Benneteau, 2–6, 7–5, 6–4)
 2015 – Valencia (Roberto Bautista Agut, 3–6, 6–3, 6–4)

ATP-finalen 
 2014 – Båstad (Pablo Cuevas, 2–6, 1–6)
 2014 – Metz (David Goffin, 4–6, 3–6)
 2015 – Genève (Thomaz Bellucci, 6–7(4–7), 4–6)
 2015 – Umag (Dominic Thiem, 4–6, 1–6)
 2015 – Sankt Petersborg (Milos Raonic, 3–6, 6–3, 3–6)

Grand Slam-resultater 

Tegnforklaring:

 – = Ikke deltaget
 1r = Slået ud i 1. runde
 2r = Slået ud i 2. runde
 3r = Slået ud i 3. runde
 4r = Slået ud i 4. runde
 QF = Slået ud i kvartfinalen
 SF = Slået ud i semifinalen
 F = Tabende finalist
 W = Vinder

Noter

Ekstern henvisning 

 

Tennisspillere fra Portugal
Personer fra Guimarães
Tennisspillere ved sommer-OL 2016
Tennisspillere ved sommer-OL 2020
Fovslet Skov

Fovslet Skov er en offentlig skov, ejet af Naturstyrelsen, i Kolding Kommune på ca. 260 hektar.
Skoven er en løvskov med eg og bøg. Skoven grænser op til den mindre Hjarup Præsteskov og ligger ganske tæt på Svanemosen.

Historie

Historisk var både Fovsletgård, Fovslet skov og Svanemosen krongods under Koldinghus. 
Fovsletgård blev solgt i 1700 tallet, mens  skov og mose forblev under kronen - som efterfølgende overgik til Statsskovvæsenet (Naturstyrelsen)
Fovslet Skov er en rest af den store Farrisskov, der indtil 1700-tallet strakte sig syd for Kongeåen.  Den store Farrisskov strakte sig oprindeligt som et bredt skovbælte tværs over Jylland.I middelalderen blev en del af skovene ryddet for at give plads til landbrugsjord. Andre skove i Kolding området har være en del af Farrisskoven, herunder Stenderup Skovene.

Rekreativ
Skoven indeholder en række afmærkede vandrestier og ridestier  Heriblandt en rute fra Hjarup til nordenden af Fovslet Skov, kaldet Præstegårdsskoven  
Der er fri teltning i hele Fovslet Skov

Forhistorie
Skoven har en del gravhøje og i skovens Sydvestlige hjørne findes resterne af en borg/voldsted dateret fra 1067 e.Kr.

Referencer

Skove i Kolding Kommune
Schillsdorf

Schillsdorf er en by og kommune i det nordlige Tyskland, beliggende i Amt Bokhorst-Wankendorf i den sydvestlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Schillsdorf er beliggende omkring 10 km øst for Neumünster og omkring 5 km vest for Bundesautobahn 21 (den udbyggede Bundesstraße 404) fra Kiel mod Bad Segeberg, ved den tidligere jernbane fra Neumünster til Plön.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön